**VISIBABA**

**JA SAM MALA VISIBABA,
SNIVAM PRVI SAN.
PADNE PRVA KAPLJE KIŠE,
NA MOJ SITNI DLAN;**

**ČITAVU ME ZALJULJALA,
PRESTRAŠIM SE SVA:
KAKO ĆU SVE DALJNJE KAPLJE,
IZDRŽATI JA?!**

****

Ako ste u mogućnosti, možete pripremiti pravu visibabu. Čitajte djetetu pjesmicu uz visibabu (ja sam mala visibaba….) izvodeći pokrete sna, pad kapljice na dlan (može svoj i djetetov), ljuljanja (sebe i djeteta) i straha. Možete ponoviti više puta. Nakon toga recite djetetu neka Vam pokuša prepričati pjesmicu, ako ne može pomognite mu pitanjima:

O kome govori ova pjesmica ? (visibabi)

Što je palo visibabi na dlan? (kapljica kiše)

Što se tada desilo visibabi? (zaljuljala se)

Da li se visibaba bojala (da)

Pokažite djetetu sliku i pitajte koji cvijet je na slici.